[παιχνιδιάρικη μελωδία σε πιάνο]
μητέρα του Μπουν: Ο Μπουν είναι ενθουσιασμένος με τον κόσμο.
Είναι έτοιμος για όλα.
πατέρας του Μπουν: Είναι στοχαστής
και του αρέσει να εξερευνάει.
Δε φοβάται να κάνει πράγματα.
Μπουν: Μου αρέσει ο προγραμματισμός υπολογιστών. Ίσως ασχοληθώ με αυτό.
Κι επίσης θα ήθελα να γίνω εφευρέτης, επιστήμονας, ή και συγγραφέας.
μητέρα: Δεν ξέρω αν είναι τόσο σημαντικό για αυτόν να μάθει να προγραμματίζει,
όμως νιώθω ότι είναι σημαντικό να γίνει τουλάχιστον μία εισαγωγή σε αυτό
και μετά είναι επιλογή του αν θα το ακολουθήσει ή όχι.
Είμαι ο Ρίτσαρντ Λάντερ,
ομότιμος καθηγητής στο Πανεπιστήμιο της Ουάσινγκτον.
Παρακολουθώ, ξέρετε, αυτό το κίνημα
να φέρουμε την Πληροφορική στην πρωτοβάθμια εκπαίδευση.
Πρόσεξα ότι πολλές τεχνολογίες
που παρουσιάζονται στα μικρά παιδιά δεν είναι προσβάσιμες,
ειδικά για μικρά παιδιά που είναι τυφλά ή έχουν προβλήματα όρασης.
Είμαι η Λόρεν Μίλνι.
Είμαι μεταπτυχιακή φοιτήτρια στο Πανεπιστήμιο της Ουάσινγκτον
και δημιουργός του Blocks4All.
Παραδοσιακά, ο προγραμματισμός γινόταν βασισμένος στην επεξεργασία κειμένου
άρα εσύ απλώς πληκτρολογείς στο πρόγραμμα το οποίο είναι φυσικά προσβάσιμο,
όμως τώρα τελευταία δημιουργούνται αυτά τα περιβάλλοντα για παιδιά,
που βασίζονται σε blocks, τα οποία έχουν πολλά οπτικά στοιχεία,
επομένως δεν είναι προσβάσιμα για ένα παιδί με προβλήματα όρασης.
Αποφασίσαμε να δημιουργήσουμε το Blocks4All σε οθόνη αφής
γιατί ανακαλύψαμε ότι πολλά παιδιά, ειδικά παιδιά με προβλήματα όρασης,
ήδη χρησιμοποιούν οθόνες αφής.
Ο αναγνώστης οθόνης VoiceOver που διαθέτουν, για παράδειγμα, τα iPad,
είναι εύκολα προσβάσιμος.
[Ρίτσαρντ] Τα αποτελέσματα των προγραμμάτων ήταν κατά κανόνα οπτικά.
Υπήρχαν απεικονίσεις, αλλά ούτε αυτές ήταν προσβάσιμες.
Αντί για οπτικά αποτελέσματα έχουμε "χειροπιαστό" αποτέλεσμα
που χρησιμοποιεί ένα ρομπότ.
[Μπουν] Οδήγησε προς τα εμπρός. Στρίψε αριστερά. Και ξαναστρίψε αριστερά.
Πάμε! Ωχ!
[Λόρεν] Αυτό που πραγματικά οραματίζομαι είναι ένα είδος προτύπου
όπου δοκιμάζω ένα σωρό τεχνικές
κι ελπίζω ότι κι άλλοι προγραμματιστές,
οι οποίοι δημιουργούν περιβάλλοντα με blocks,
μπορούν να χρησιμοποιήσουν κάποιες τεχνικές μου
και να κάνουν τα περιβάλλοντά τους προσβάσιμα.